CELEX: 62013CN0240
Language: mt
Date: 2013-04-29 00:00:00
Title: Kawża C-240/13: Rikors ippreżentat fid- 29 ta’ April 2013 — Il-Kummissjoni Ewropea vs Ir-Repubblika tal-Estonja

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/11
            
         Rikors ippreżentat fid-29 ta’ April 2013 — Il-Kummissjoni Ewropea vs Ir-Repubblika tal-Estonja
   (Kawża C-240/13)
   2013/C 189/21
   Lingwa tal-kawża: l-Estonjan
   
      Partijiet
   
   
      Rikorrenti: Il-Kummissjoni Ewropea (rappreżentanti: O. Beynet, M. Heller u L. Naaber-Kivisoo)
   
      Konvenuta: Ir-Repubblika tal-Estonja
   
      Talbiet
   
   
               —
            
            
               tikkonstata li r-Repubblika tal-Estonja naqset milli twettaq l-obbligi tagħha taħt l-Artikolu 49(1) tad-Direttiva 2009/72/KE tal-Parlament Ewropew u tal-Kunsill, tat-13 ta’ Lulju 2009, dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE (1), billi naqset milli tadotta l-liġijiet, ir-regolamenti u d-dispożizzjonijiet amministrattivi meħtieġa kollha sabiex tittrasponi l-punt 21 tal-Artikolu 2, l-Artikolu 9(5), (7) u (12), l-Artikolu 10(5), l-ewwel sentenza tal-Artikolu 11(1), l-Artikolu 11(5)(a) u (d), l-Artikolu 16(2) u (3), it-tieni, ir-raba’ u l-ħames sentenzi tal-Artikolu 26(2)(c), l-Artikolu 36, l-Artikolu 37(1)(e), (f), (i), (k) u (p), l-Artikolu 37(8), it-tieni sentenza tal-Artikolu 37(10), l-Artikolu 38(3), l-Artikolu 40(3) kif ukoll il-ħames inċiż tal-punt 1(a) u l-punt 1(d), (f), (i) u (j) tal-Anness I ta’ din id-direttiva jew, fi kwalunkwe każ, billi naqset milli tikkomunika dawn id-dispożizzjonijiet lill-Kummissjoni;
            
         
               —
            
            
               tistabbilixxi, skont l-Artikolu 260(3) TFUE, pagamenti ta’ penalità ta’ EUR 5 068,8 għal kull jum li għandhom jitħallsu mir-Repubblika tal-Estonja b’effett mill-jum li tingħata s-sentenza tal-Qorti tal-Ġustizzja li tikkonstata n-nuqqas li jitwettaq l-obbligu li jiġu kkomunikati l-miżuri ta’ traspożizzjoni;
            
         
               —
            
            
               tikkundanna lir-Repubblika tal-Estonja għall-ispejjeż.
            
         
      Motivi u argumenti prinċipali
   
   It-terminu għat-traspożizzjoni tad-Direttiva skada fit-3 ta’ Marzu 2011.
   
      (1)  ĠU L 211, p. 55.